Christen of Gelowige? | Die Vryburger
Christen of Gelowige?
November 7, 2013 - Briewe - 4 comments
Na aanleiding van die anc se uitlatings rakende die Drie Eenheid maak daar nou meer dinge vir my sin.
Twee of drie jaar gelede het die RGN statistieke uitgebring waarin daar bevind is dat 90% van alle persone wat 'n Salaris ontvang oop is vir korrupsie en dit met anderwoorde goedkeur.
Dit mag verskriklik klink, maar na die week se uitlatings dat 78% van die landsburgers en anc Christenne is, bring dit my by my siening uit.
Daar is 'n defenitiewe verskil tussen 'n Christen en 'n Gelowige, 'n christen het al gehoor van Christus maar ken Hom nie en 'n Gelowige ken Hom en stap die pad saam met Hom.
So vir my volgens die RGN se bevindinge is daar dus net 10% Geloweges in hierdie land en dis daarom dat die anc sulke uitlatings kan maak ,want hulle het al van Christus gehoor maar ken Hom beslis nie en net soos hulle, sal die ander 90% burgers van hierdie land ook eendag uitvind wat die verskil is tussen 'n Christen en 'n Gelowige.
Ek doen 'n beroep op hierdie 10% burgers dat ons tot GOD ingebed sal tree om op Sy tyd vir ons uitkoms in hierdie mooi land van ons te gee, waar is die dae heen dat ons alle winkels ens gesluit het om saam te kom en te bid vir reën en bevryding, nee ons loop eerder Sondae in winkel sentrums rond en sit langs die sportvelde van die wêreld as om vir een uur aan die God van ons land af te staan.
Gelowige kind van God
4 thoughts on "Christen of Gelowige?"
Sheugnet November 7, 2013 at 9:50 am
Ek stem saam, Gelowige Kind. Wil net graag byvoeg dat gebed alleen nie die ding sal doen nie. Ons moet eers al die afgode verwyder en DAN kan ons bid. Dit help nie om tot God uit te roep terwyl ons met die een oog probeer uitmaak wat op die tv aangaan nie. Voordat God ons gebede ernstig sal opneem, moet ons ons geheel en al tot Hom keer en dit beteken dat ons die tv sal uitgooi en weer die Bybel as gesin en individueel bestudeer. Ons sal wel dan deur die Gees gelei, terugkeer na die ou weë.
Dankie vir jou brief.
Andries November 7, 2013 at 8:22 pm
100% vir jou Sheugnet. Ek kan maar net saamet jou hoop dat all andere, maw, ware gelowiges , sal insien wat die implikasie van afgodry is, asook die gebedskrag wat verlore gaan. Alvorens dit nie reggestel en bely word nie, gaan daar nie oplossings kom nie. Ons word wel gestraf oor die breer mens se dwaling. Vermenging, aborsie, lesbiers en homos wat trou asook nog n duisend ander dinge wat skeiding veroorsaak. Ons het n moeilike pad voor. Die Vader se dit uitdruklik. Geen doekies word omgedraai nie. Dankie vir jou goeie insig.
Johann Botha November 7, 2013 at 11:41 pm
"Dit mag verskriklik klink, maar na die week se uitlatings dat 78% van die landsburgers en anc Christenne is, bring dit my by my siening uit."
Die jongste amptelike syfers oor gelowiges in S.A. is die van die 2001 sensus. Die 2011 sensus opname het nie vrae oor geloof bevat nie aangesien dit, volgens aanduiding, as van lae belang beskou is. 'n Opname wat gedurende 2012 gedoen is, toon egter dat die aantal gelowiges (alle denominasies) van 83% in 2005 tot 64% van die bevolking in 2012, afgeneem het. Die uitlating oor 78% Christene is dus heelwaarskynlik hoogs oordrewe.
Dit is myns insiens nie so eenvoudig as om 'n verskil tussen Christene en Gelowiges te maak nie. Iemand kan bv. 'n Hindoe gelowige,'n Sionistiese gelowige, 'n Islam gelowige of 'n Katolieke gelowige wees. Daar moet ook in aanmerking geneem word dat die Rooms Katolieke en vele ander groepe as Christene beskou word. Die aantal Protestants gelowige Christene is 'n klein persentasie van die wêreldbevolking se "Christen" gelowiges.
Joffre Papenfus November 8, 2013 at 5:32 am
As Afrikaners is ons ook erfgename van die Hervorming: daarom dra ons onder andere die ere-naam 'Christen' wanneer ons WANNEER ons waarlik glo.
As Christen-gelowige skik ons onsself en ons hele lewe volgens die voorskrifte van die Bybel alleen. Ons het as gereformeerdes ook die drie Formuliere van Eenheid wat ons help om ons Christelike geloof te verwoord en verdedig.
Die Heidelberge Kategismus gee dan die volgende in vraag & antwoord 32:
Vraag 32: Waarom word jy 'n Christen genoem?
Antwoord: Omdat ek deur die geloof 'n lid van Christus is en daardeur deel het aan sy salwing, sodat ek sy Naam bely, myself as 'n lewende dankoffer aan Hom toewy en met 'n vrye gewete in hierdie lewe teen die sonde en die duiwel stry en hierna in ewigheid met Hom oor alle skepsele regeer.
Ook die NGB handel met die naam Christen in Art 29.
Ons moet nie dat die (opsetlik) verkeerde gebruik van 'Christen' ons weerhou om trots en onomwonde van ons (ware) Christenskap te getuig nie !